polyglot-tagger/wikipedia-language-snippets-filtered huggingface dataset:
2015 లో చైనా-ఆఫ్రికా సహకార ఫోరం యొక్క జోహన్నెస్‌బర్గ్ సమావేశపు తీర్మానంలో, చైనా ప్రభుత్వం 10,000 ఆఫ్రికన్ గ్రామాలకు ఉపగ్రహ టెలివిజన్‌ను అందిస్తామని హామీ ఇచ్చింది. ఇందులో భాగంగా, ఆఫ్రికాలో అత్యధిక జనాభా కలిగిన నైజీరియాలో ఎంచుకున్న 1,000 గ్రామాలలో ప్రతి రెండు సెట్ల సోలార్ ప్రొజెక్షన్ టెలివిజన్ వ్యవస్థలు, 32-అంగుళాల సౌర డిజిటల్ టీవీ ఇంటిగ్రేటెడ్ టెర్మినల్ వ్యవస్థలు లభిస్తుందని తెలిపారు. మొత్తం 20,000 నైజీరియా గ్రామీణ కుటుంబాలు ఈ ప్రాజెక్టు ద్వారా లబ్ధి పొందుతాయి. నైజీరియా రాజధాని అబూజాను ఆనుకుని ఉన్న అభివృద్ధి చెందని గ్రామీణ సమాజమైన క్పాదుమా అనలాగ్ టీవీ మాత్రమే అందుబాటులో ఉంది. నైజీరియా పట్టణాల్లోని ప్రజలు ఆనందించే ఉపగ్రహ టీవీ ఛానెళ్లను చూసే అవకాశం వీరికి లేదు. ఈ ప్రాజెక్టు అమలు వల్ల మరిన్ని ఉద్యోగాలు వస్తాయి. ఎంచుకున్న గ్రామాల్లోని 1,000 మంది నైజీరియన్లు శాటిలైట్ టీవీ వ్యవస్థలను ఎలా ఇన్‌స్టాల్ చేయాలి, రీఛార్జ్ చేసుకోవాలి, ఆపరేట్ చేయాలి అనే దానిపై శిక్షణ పొందారు.
శ్రీలంకలో చైనా ప్రధాన పెట్టుబడి మగంపూరా మహీంద రాజపక్సే ఓడరేవు. దీనికి చైనా ప్రభుత్వమే ఎక్కువ నిధులు సమకూర్చింది. దీన్ని రెండు చైనా కంపెనీలు నిర్మించాయి. కొలంబో నౌకాశ్రయం తరువాత శ్రీలంకలో అతిపెద్ద ఓడరేవు ఇది. "దేశంలో ఇప్పటివరకు నిర్మించిన అతిపెద్ద ఓడరేవు" అని చైనా ప్రభుత్వం పేర్కొంది. ఇది మొదట శ్రీలంక ప్రభుత్వానికి చెందుతుందని, దీన్ని శ్రీలంక పోర్ట్స్ అథారిటీ నడుపుతుందనీ భావించారు. అయితే ఇది భారీ నష్టాలను చవిచూసింది. శ్రీలంక ప్రభుత్వం చైనాకు అప్పు తీర్చలేకపోయింది. 9 డిసెంబరు 2017 న రుణ పునర్నిర్మాణ ప్రణాళికలో భాగంగా 70% ఓడరేవును చైన లీజుకు తీసుకుంది. పోర్ట్ కార్యకలాపాలను 99 సంవత్సరాల పాటు చైనాకు అప్పగించారు. ఈ ఒప్పందం వలన శ్రీలంక ప్రభుత్వానికి $1.4 బిలియన్లు వచ్చాయి. దీన్ని వారు చైనా అప్పు తీర్చడానికి ఉపయోగిస్తారు. ఇది చైనా రుణాల-ఉచ్చు దౌత్యం పాటిస్తోందనే ఆరోపణలకు దారితీసింది.
శతాబ్దాల నాటి ఇథియో-జిబౌటి రైలుమార్గం స్థానంలో కొత్త ఎలక్ట్రిక్, స్టాండర్డ్ గేజ్ అడిస్ అబాబా-జిబౌటి రైలుమార్గాన్ని నిర్మించేందుకు అక్టోబరు 2011 - ఫిబ్రవరి 2012 మధ్య చైనా కంపెనీలు ఒప్పందం కుదుర్చుకున్నాయి. కంటే 750 కిలోమీటర్ల పొడవైన కొత్త రైల్వే మార్గంపై, 120 కి.మీ./గంట వేగంతో ప్రయాణించవచ్చు.అడిస్ అబాబా, జిబౌటి మధ్య ప్రయాణ సమయం మూడు రోజుల నుండి 12 గంటలకు తగ్గిపోతుంది. ఈ మార్గంపై మొదటి సరుకు రవాణా సేవ నవంబరు 2015 లో ప్రారంభమైంది. ప్రయాణీకుల సేవ అక్టోబరు 2016 లో ప్రారంభమైంది. అంతర్జాతీయ వ్యవహారాలపై చైనా-ఇథియోపియా సహకారంపై చైనా విదేశాంగ మంత్రి వాంగ్ యి మాట్లాడుతూ చైనా, ఇథియోపియా రెండూ అభివృద్ధి చెందుతున్న దేశాలు. ఇరు దేశాలు సంక్లిష్టమైన అంతర్జాతీయ వాతావరణాన్ని ఎదుర్కొంటున్నాయి అని అన్నాడు. చైనా-ఆఫ్రికా సంబంధాలను అభివృద్ధి చేయడంలో ఈ భాగస్వామ్యం ముందంజలో ఉంటుందని అతడు పేర్కొన్నాడు.
25-27 ఏప్రిల్ 2019 న, చైనాలోని బీజింగ్‌లో అంతర్జాతీయ సహకారం కోసం రెండవ బెల్ట్ అండ్ రోడ్ ఫోరం జరిగింది. అజర్‌బైజాన్ రిపబ్లిక్ అధ్యక్షుడు ఇల్హామ్ అలీయేవ్ నేతృత్వంలోని ప్రతినిధి బృందం ఫోరమ్‌కు హాజరయ్యారు. ఈ కార్యక్రమంలో అజర్‌బైజాన్, రష్యా, పాకిస్తాన్, కజాఖ్స్తాన్, ఆస్ట్రియా, బెలారస్, చెక్ రిపబ్లిక్, గ్రీస్, హంగరీ, ఇటలీ, సెర్బియా, సింగపూర్, యుఎఇ వంటి 37 దేశాల ప్రభుత్వాధినేతలతో పాటు అంతర్జాతీయ సంస్థల నేతలు కూడా వచ్చారు. తన ప్రసంగంలో, అధ్యక్షుడు ఇల్హామ్ అలీయేవ్ ఇలా అన్నారు, “చైనా నాయకుడు షీ జిన్‌పింగ్ ప్రతిపాదించిన బెల్ట్ అండ్ రోడ్ చొరవకు అజర్బైజాన్ మొదటి నుంచీ మద్దతు ఇచ్చింది. ఈ చొరవ ఉత్పాదకతను రవాణా చెయ్యడమే కాకుండా, వివిధ దేశాల మధ్య సంబంధాలను బలోపేతం చేస్తుంది. సహకారానికి ఉపయోగపడుతుంది, అంతర్జాతీయ వాణిజ్యానికి కొత్త అవకాశాలను సృష్టిస్తుంది. ”
ఆధునిక మౌలిక సదుపాయాల కల్పన అజర్‌బైజాన్‌ ప్రాధాన్యతలలో ఒకటి. యూరప్, ఆసియాల మధ్య అంతరాలను నిర్మించడం ద్వారా అంతర్జాతీయ వాణిజ్య ప్రవాహాన్ని ప్రోత్సహిస్తుంది. ఈ ముఖ్యమైన మౌలిక సదుపాయాల ప్రాజెక్టులలో బాకు-టిబిలిసి-కార్స్ రైల్వే, యురేషియాలో రవాణాలో ముఖ్యమైన పాత్ర పోషిస్తున్న బాకు ఇంటర్నేషనల్ సీ ట్రేడ్ పోర్ట్ ఉన్నాయి. ప్రస్తుతం, బాకు నౌకాశ్రయానికి 1,00,000 టిఇయుతో సహా 1.5 కోట్ల టన్నుల సరుకును నిర్వహించగల సామర్థ్యం ఉంది. ఇది భవిష్యత్తులో 2.5 కోట్ల టన్నుల సరుకుకూ, 5,00,000 టియుయులకూ పెరుగుతుంది. ఆధునిక రవాణా, లాజిస్టిక్స్ మౌలిక సదుపాయాలలో పెట్టుబడులు పెట్టడం ద్వారా అజర్‌బైజాన్ ఒక ముఖ్యమైన రవాణా కేంద్రంగా మారడమే కాక, తూర్పు-పడమర, ఉత్తర-దక్షిణ కారిడార్లలో పాల్గొనే దేశాలతో సహకారానికి దోహదం చేస్తుంది.
పేర్కొన్న లక్ష్యాలు "సభ్య దేశాల మధ్య పరస్పర అవగాహననూ నమ్మకాన్నీ పెంపొందించడం మొదలైన చర్యల ద్వారా ఏకీకృత పెద్ద మార్కెట్‌ను నిర్మించడం, సాంస్కృతిక మార్పిడి ద్వారా అంతర్జాతీయ, దేశీయ మార్కెట్లను పూర్తిగా ఉపయోగించుకోవడం. అంతిమంగా మూలధన ప్రవాహం, టాలెంట్ పూల్‌, టెక్నాలజీ డేటాబేస్ లను పెంపొందించడం " తొలుత మౌలిక సదుపాయాల పెట్టుబడి, విద్య, నిర్మాణ సామగ్రి, రైల్వేలు, హైవేలు, ఆటోమొబైల్, రియల్ ఎస్టేట్, పవర్ గ్రిడ్, ఇనుము-ఉక్కు లపై దృష్టి పెట్టారు. ఇప్పటికే, బెల్ట్ అండ్ రోడ్ ఇనిషియేటివ్‌ చరిత్రలో అతిపెద్ద మౌలిక సదుపాయాలు, పెట్టుబడి ప్రాజెక్టులలో ఒకటిగా కొన్ని అంచనాలు పేర్కొన్నాయి. ఈ పథకంలో 68 కి పైగా దేశాలు ఉన్నాయి, వీటిలో ప్రపంచ జనాభాలో 65%, 2017 నాటికి ప్రపంచ స్థూల జాతీయోత్పత్తిలో 40% ఈ పథకంలో భాగం.
లావోస్‌లో 414 కి.మీ.ల వియంటియాన్-బోటెన్ రైలుమార్గ నిర్మాణం 25 డిసెంబరు 2016 న ప్రారంభమైంది. ఇది 2021 లో పూర్తి కావాల్సి ఉంది. చైనా రైల్వే నెట్‌వర్క్‌కు అనుసంధానించే మొట్టమొదటి విదేశీ రైల్వే ప్రాజెక్టు ఇది. లావోస్-చైనా రైల్వే లావోస్ లో అత్యంత పొడవైన రైలుమార్గం అవుతుంది. ఇది థాయ్‌లాండ్‌తో అనుసంధానమై, ప్రతిపాదిత కున్మింగ్-సింగపూర్ రైల్వేలో భాగం అవుతుంది. ఈ రైలుమార్గం చైనా నగరమైన కున్మింగ్‌లో మొదలై, థాయ్‌లాండ్, లావోస్ మీదుగా సింగపూర్‌లో ముగుస్తుంది. దీనికి 5.95 బిలియన్ డాలర్లు ఖర్చు అవుతుందని అంచనా వేసారు. ఈ రైల్వేలో 70% చైనా స్వతం. లావోస్ కు చెందిన మిగిలిన 30% వాటాలో ఎక్కువ భాగాన్ని చైనా అప్పు ఇచ్చి సమకూరుస్తుంది. అయితే, అధిక వ్యయం కారణంగా ఈ ప్రాజెక్టుపై లావోస్‌లో వ్యతిరేకత ఎదురైంది.
బెల్ట్ అండ్ రోడ్ ఇనిషియేటివ్ "మౌలిక సదుపాయాల అంతరాన్ని" పరిష్కరిస్తుంది. తద్వారా ఆసియా పసిఫిక్ ప్రాంతం, ఆఫ్రికా, మధ్య ఐరోపా, తూర్పు ఐరోపా లంతటా ఆర్థిక వృద్ధిని వేగవంతం చేసే అవకాశం ఉంది. వరల్డ్ పెన్షన్ కౌన్సిల్ ఇచ్చిన నివేదిక ప్రకారం చైనాను మినహాయించి ఆసియా దేశాల్లోని మౌలిక సదుపాయాల్లో వచ్చే దశాబ్దంలో సంవత్సరానికి $ 900 బిలియన్ల పెట్టుబడులు అవసరమౌతాయి. ఈపెట్టుబడులు ఎక్కువగా రుణాల రూపంలో ఉంటాయి. ప్రస్తుతం మౌలిక సదుపాయాలపై జరుగుతున్న వ్యయం కంటే ఇది 50% అధికం. దీర్ఘకాలిక మూలధనపు ఆవశ్యకతకూ ప్రస్తుతం తమకు అందుబాటులో ఉన్నదానికీ మధ్య ఉన్న అంతరం కారణంగా, "చాలా మంది ఆసియా, తూర్పు యూరోపియన్ దేశాధినేతలు ఈ కొత్త అంతర్జాతీయ విత్త సంస్థలో చేరేందుకు సంతోషంగా ముందుకు వచ్చారు".
12 జనవరి 2019 న, 900 రోజులు విజయవంతంగా నడుస్తున్న నైజీరియా యొక్క మొట్టమొదటి ప్రామాణిక గేజ్ రైల్వే ప్రారంభమైనప్పటి నుండి పెద్ద ప్రమాదాలు జరగలేదు. చైనా సివిల్ ఇంజనీరింగ్ కన్స్ట్రక్షన్ కంపెనీ రైల్వే నిర్మాణాన్ని విజయవంతంగా పూర్తి చేయడంతో, అబుజా కడునా రైలు సర్వీసు 27 జూలై 2016 న వాణిజ్య కార్యకలాపాలను ప్రారంభించింది. నైజీరియాలో మొదటి ప్రామాణిక గేజ్ రైల్‌రోడ్ రైల్వే ఆధునీకరణ ప్రాజెక్టులలో అబుజా-కడునా రైల్వే లైన్ ఒకటి. ఇది లాగోస్-కానో ప్రామాణిక కొలమానాల ప్రాజెక్టు లోని మొదటి భాగం. ఇది నైజీరియా వ్యాపార కేంద్రాలను దేశంపు వాయవ్య భాగంలోని ఆర్థిక కార్యకలాపాల కేంద్రాలతో కలుపుతుంది.
ఇథియోపియా లోని తూర్పు పారిశ్రామిక మండలం అడ్డిస్ అబాబా బయట ఉన్న ప్రధాన ఉత్పాదక కేంద్రం. దీనిని చైనా నిర్మించింది. దీన్నిండా చైనా తయారీ కర్మాగారాలే ఉన్నాయి. చైనా మీడియా, ఇండస్ట్రియల్ జోన్ వైస్ డైరెక్టర్‌ల ప్రకారం, ఈ జోన్ పరిధిలో 83 కంపెనీలు ఉండగా వాటిలో 56 ఉత్పత్తిని ప్రారంభించాయి. అయితే, జియోఫోరంలోని ఒక అధ్యయనం ప్రకారం, జోన్ వెలుపల తగినంత మౌలిక సదుపాయాలు లేకపోవదం వంటి అనేక కారణాల వల్ల ఇథియోపియా మొత్తం ఆర్థికాభివృద్ధికి ఇంకా ఉత్ప్రేరకం లాగా పనిచేయలేదు. రెండు దేశాల పరిశ్రమల మధ్య ఉన్న వ్యత్యాసాల కారణంగా ప్రత్యక్ష సాంకేతిక బదిలీ వలన, నూత్న ఆవిష్కరణల వలనా ఇథియోపియాకు ప్రయోజనం పొందజాలదు.
మౌలిక సదుపాయాల పెట్టుబడిలో చైనా ప్రపంచ నాయకురాలు. 1980 తరువాత పారిశ్రామిక ప్రపంచంలో రవాణా మౌలిక సదుపాయాలలో పెట్టుబడులు తగ్గించరు. చాలా ఆసియా, తూర్పు ఐరోపా దేశాలలో ఎగుమతి-ఆధారిత అభివృద్ధి విధానాలను చేపట్టారు. వీటికి భిన్నంగా చైనా, మౌలిక సదుపాయాల ఆధారిత అభివృద్ధి వ్యూహాన్ని అనుసరించింది. ఫలితంగా ఇంజనీరింగు, నిర్మాణ నైపుణ్యం, రహదారులు, వంతెనలు, సొరంగాలు, హై-స్పీడ్ రైలు ప్రాజెక్టులతో సహా అనేక రకాల ఆధునిక ప్రాజెక్టులు చేపట్టింది. సమష్టిగా, చైనా చేపట్టిన అనేక ప్రాజెక్టులను " మెగా-ఇన్ఫ్రాస్ట్రక్చర్ " అని పిలుస్తారు.
26 ఏప్రిల్ 2019 న, రష్యా, చైనా నాయకులు తమ దేశాలు "మంచి స్నేహితులు" అని చెప్పారు. యురేషియాలో మరింత ఆర్థిక సమైక్యతను నెలకొల్పడంలో కలిసి పనిచేస్తామని ప్రతిజ్ఞ చేశారు. బీజింగ్‌లోని బెల్ట్ అండ్ రోడ్ ఫోరం సందర్భంగా, చైనా సర్వోన్నత నాయకుడు షీ జిన్‌పింగ్, రష్యా అధ్యక్షుడు వ్లాదిమిర్ పుతిన్ లు ఇరుదేశాల మధ్య ఆర్థిక, వాణిజ్య సహకారాన్ని మరింత బలోపేతం చేస్తామని హామీ ఇచ్చారు. "బెల్ట్ అండ్ రోడ్ ఇనిషియేటివ్, యురేషియన్ ఎకనామిక్ యూనియన్ కింద సమావేశమయ్యే దేశాలు శాంతి, అభివృద్ధిల విషయంలో దీర్ఘకాలిక వ్యూహాత్మక ప్రయోజనాలను పంచుకుంటాయి" అని వ్లాదిమిర్ పుతిన్ పేర్కొన్నాడు.
2005 లో థాయ్‌లాండ్‌లో, చైనా ఔషధ సంస్థ హోలీ గ్రూప్, థాయ్ ఇండస్ట్రియల్ ఎస్టేట్ డెవలపర్ అమాటా గ్రూప్‌లు థాయ్-చైనీస్ రేయాంగ్ ఇండస్ట్రియల్ జోన్‌ను అభివృద్ధి చేయడానికి ఒక ఒప్పందంపై సంతకం చేశాయి. 2012 నుండి, చైనా కంపెనీలు జోన్లో సౌర, రబ్బరు, పారిశ్రామిక ఉత్పాదక కర్మాగారాలను కూడా తెరిచాయి. 2021 నాటికి కంపెనీల సంఖ్య 500 కి పెరుగుతుందని జోన్ ఆశిస్తోంది. భూ వినియోగం, ఎగుమతి ఉత్పత్తులపై థాయ్‌లాండ్ పన్ను లేని ప్రోత్సాహకాలతో పాటు కార్మిక వ్యయాలకు అనుకూలంగా ఉందని చైనా మీడియా పేర్కొంది. ఈ జోన్ 3000 కంటే ఎక్కువ స్థానిక ఉద్యోగాలను సృష్టించిందని పేర్కొంది.
4 ఏప్రిల్ 2019 న, అర్మేనియా అధ్యక్షుడు అర్మెన్ సర్కిసియన్, అర్మేనియాలోని యెరెవాన్‌లో జరిగిన నేషనల్ పీపుల్స్ కాంగ్రెస్ స్టాండింగ్ కమిటీ ఆఫ్ చైనా వైస్ చైర్‌మెన్ షెన్ యుయు నేతృత్వంలోని ప్రతినిధి బృందాన్ని స్వాగతించాడు. సిల్క్ రోడ్ కాలం నుండీ అర్మేనియా, చైనాలు శతాబ్దాల సహకార సంప్రదాయం ఉన్న పురాతన దేశాలు అని అధ్యక్షుడు సర్కిసియన్ పేర్కొన్నాడు. 21 వ శతాబ్దంలో చైనా అగ్ర నాయకత్వం ప్రారంభించిన వన్ బెల్ట్ వన్ రోడ్ కార్యక్రమంలో సహకార అభివృద్ధిని అధ్యక్షుడు గుర్తించాడు. "అర్మేనియా కొత్త సిల్క్ రోడ్‌లో భాగమయ్యే సమయం ఇది" అని అతడు పేర్కొన్నాడు.
చైనా, గ్రీస్‌ల విదేశాంగ మంత్రులు 29 ఆగస్టు 2018 న బెల్ట్ అండ్ రోడ్ చొరవ కింద మరింత సహకారానికి సంబంధించిన అవగాహన ఒప్పందంపై సంతకం చేశారు. కోస్కో పునరుజ్జీవం పొందింది. ప్రస్తుతం పిరయస్ నౌకాశ్రయాన్ని నడుపుతోంది. బెల్ట్ & రోడ్‌ను అభివృద్ధి చేయడంలో చైనా, గ్రీస్‌లు రెండూ ఒకరినొకరు సహజ మిత్రులుగా చూస్తున్నాయి అని చైనా నాయకుడు షీ జిన్‌పింగ్ ఒక పర్యటన ప్రారంభంలో మాట్లాడుతూ అన్నాడు. గ్రీస్‌తో సహకారాన్ని మరింతగా పెంచుకోవడమే లక్ష్యంగా,"ఊపును కొనసాగించడాన్ని", ద్వైపాక్షిక సంబంధాలను "బలోపేతం" చేయడాన్ని తాను ఆశిస్తున్నటు అతడు చెప్పాడు.
మాల్దీవుల అధ్యక్షుడు అబ్దుల్లా యమీన్ పదవీకాలంలో చైనా మాల్దీవుల మైత్రీ వారధి, ది వెలానా అంతర్జాతీయ విమానాశ్రయం, కృత్రిమ ద్వీపం హల్హుల్‌మలేతో వంటి అనేక చైనా నిధుల ప్రాజెక్టులను చేపట్టారు. ఈ ప్రాజెక్టులకు అవుతున్న వ్యయం గురించి, ఇతర నియమ నిబంధనల గురించీ ప్రజలకు తగినంత సమాచారం వెల్లడి చెయ్యలేదు. ప్రెసిడెంట్ యమీన్ హయాంలో, మాల్దీవులులో విదేశీయులు భూమిని కలిగి ఉండేలా దాని రాజ్యాంగాన్ని కూడా సవరించారు. ఆ తరువాతనే ఫేధూ ఫిన్హోలు ద్వీపాన్ని ఒక చైనా సంస్థ దీర్ఘకాలిక లీజుకు తీసుకుంది.
కిర్గిస్తాన్లో, 2011-2017 ప్రాజెక్టుల మొత్తం నిబద్ధత నిధులు 4.1 బిలియన్ డాలర్లకు సమానం. స్థాపించబడిన సంస్థల నుండి సృష్టించబడిన ఉపాధి గొప్పదేమీ కాదు - దేశంలోని మొత్తం ఉపాధిలో 0.1-0.3% మాత్రమే ఉంది. ప్రాజెక్టుల కోసం తీసుకున్న రుణాలపై 5-11 సంవత్సరాల వరకు ఉన్న గ్రేస్ పీరియడ్స్ కారణంగా అప్పు తీర్చే బరువు 2020 వరకు ఉండదు. పన్నుల చట్టాన్ని చక్కగా నిర్వహిస్తే వలన కిర్గిస్తాన్‌కు ఎంతో ప్రయోజనం కలిగే అవకాసం ఉంది. ముఖ్యంగా తయారీ, రవాణా ప్రాజెక్టులలో, ఆదాయం ఎక్కువగా ఉంటుంది.
ప్రపంచ పెన్షన్ కౌన్సిల్ అనే లాభాపేక్షలేని విధాన పరిశోధన సంస్థ ఇలా అంటోంది: చైనా వారి మౌలిక సదుపాయాల ఆధారిత ఆర్థిక అభివృద్ధి చట్రం యొక్క సహజమైన పొడిగింపే బెల్ట్ అండ్ రోడ్ చొరవ. ఛైర్మన్ డెంగ్ జియావోపింగ్ నేతృత్వంలోని చైనా ఆర్థిక సంస్కరణల్లో భాగంగా దీన్ని చైనా స్వీకరించినప్పటి నుండి చైనా వేగవంతమైన ఆర్థిక వృద్ధిని సాధించింది. ఇది చివరికి యురేషియా ఆర్థిక స్థిరిని మార్చగలదు. అంతర్జాతీయ ఆర్థిక క్రమాన్నీ మార్చగలదు.
ఏప్రిల్ 2019 నాటికి, కజకిస్తాన్ బెల్ట్ అండ్ రోడ్ ఇనిషియేటివ్‌లో భాగంగా మౌలిక సదుపాయాల అభివృద్ధి, రవాణా, లాజిస్టిక్స్ పై సుమారు $30 బిలియన్లు పెట్టుబడి పెట్టింది. కజాఖ్‌స్తాన్ యొక్క మౌలిక సదుపాయాల ఆధునీకరణ కారణంగా, ది పశ్చిమ ఐరోపా - పశ్చిమ చైనా ఖండాంతర రహదారి ఇప్పుడు యూరప్, చైనాలను రష్యా, కజాఖ్స్తాన్‌ల ద్వారా కలుపుతుంది. కజకిస్తాన్ గుండా వెళ్ళే వస్తువులపై వేసే రవాణా రుసుము ద్వారా ఆ దేశం ఏటా $5 బిలియన్లు అందుకుంటుంది.
అధ్యక్షుడు ఎర్డోగాన్ తన చైనా పర్యటనలో బెల్ట్ అండ్ రోడ్ ఇనిషియేటివ్ కింద చైనాతో ఒక అవగాహన ఒప్పందంపై సంతకం చేసి, వాణిజ్య పరిమాణాన్ని పెంచాలని ఆశించాడు. ఇరు దేశాల మధ్య వాణిజ్య పరిమాణం మొదటి దశలో 50 బిలియన్ డాలర్లకు చేరుకుందని, రెండవ దశలో $100 బిలియన్లకు చేరిందని చెప్పాడు. బాకు-టిబిలిసి-కార్స్ రైల్వే ఎడిర్న్-కార్స్ హై-స్పీడ్ రైలుతో అనుసంధానించడంతో చైనా తమ వస్తువులను యూరప్‌కు చాలా త్వరగా రవాణా చేయగలుగుతుంది.
2016 లో, ఇండోనేషియా లోని మొట్టమొదటి హై-స్పీడ్ రైలు ను నిర్మించే కాంట్రాక్టును చైనా రైల్వే ఇంటర్నేషనల్ గెలుచుకుంది. 140 కి.మీ/సె వేగంతో నడిచే జకార్తా-బాండుంగ్ హై స్పీడ్ రైలు, జకార్తా, బాండుంగ్ ల మధ్య ప్రయాణ సమయాన్ని మూడు గంటల నుండి నలభై నిమిషాలకు తగ్గిస్తుంది ప్రారంభంలో 2019 లో పూర్తి కావాల్సిన ఈ ప్రాజెక్టు భూసేకరణ సమస్యల వల్ల ఆలస్యం అయింది. 2000 మంది స్థానికులు ఈ ప్రాజెక్టుపై పనిచేస్తున్నారు.
అర్జెంటైనా-చైనా జాయింట్ జలవిద్యుత్ ప్రాజెక్టులో భాగంగా దక్షిణ అర్జెంటీనాలోని శాంటా క్రజ్ నదిపై కాండోర్ క్లిఫ్, లా బారంకోసా అనే రెండు ఆనకట్టలను నిర్మిస్తారు. దేశంలో 5,000 ప్రత్యక్ష, 15,000 పరోక్ష ఉద్యోగాలు కల్పించనున్న ఈ ప్రాజెక్టుకు చైనా గెజౌబా గ్రూప్ కార్పొరేషన్ బాధ్యత వహించనుంది. ఇది 4,950 మెగావాట్ల విద్యుత్తును ఉత్పత్తి చేస్తుంది. తద్వారా శిలాజ ఇంధనాలపై ఆధారపడటాన్ని తగ్గిస్తుంది.
చైనా ప్రభుత్వం, "ప్రాంతీయ కనెక్టివిటీని పెంచడానికీ, ఉజ్వల భవిష్యత్తును సాధించడానికీ చేసే ప్రయత్నం" అని ఈ కార్యక్రమం గురించి చెబుతుంది.
కొంతమంది పరిశీలకులు దీనిని చైనా కేంద్రంగా వాణిజ్య నెట్‌వర్కును నెలకొల్పి, తద్వారా ప్రపంచ వ్యవహారాల్లో చైనా ఆధిపత్యం స్థాపించే ప్రయత్నంగా చూస్తారు. ఈ ప్రాజెక్టును పీపుల్స్ రిపబ్లిక్ ఆఫ్ చైనా ఏర్పడిన 100 వ వార్షికోత్సవమైన 2049 నాటికి పూర్తి చెయ్యాలని సంకల్పించారు.
2013 సెప్టెంబర్, అక్టోబరు నెలలలో కజకిస్తాన్, ఇండోనేషియా సందర్శనల సందర్భంగా చైనా సర్వోన్నత నాయకుడు షీ జిన్‌పింగ్ ఈ పథకాన్ని ఆవిష్కరించాడు. ఆసియా, ఐరోపా పర్యటనల సందర్భంగా చైనా ప్రధాని లీ కెకియాంగ్ కూడా దీన్ని ముందుకు తీసుకెళ్ళాడు. ఈ కార్యక్రమానికి చైనా ప్రభుత్వ మాధ్యమాలు విస్తారంగా ప్రాచుర్యం కల్పించాయి. 2016 నాటికి ఈ పథకానికి చెందిన విశేషాలను చైనా పీపుల్స్ డైలీ తరచూ ప్రచురిస్తూండేది.
మధ్య ఆసియాలోని ఐదు దేశాలు - కజకిస్తాన్, కిర్గిజ్స్తాన్, తజికిస్తాన్, తుర్క్మెనిస్తాన్, ఉజ్బెకిస్తాన్ - బెల్ట్ అండ్ రోడ్ ఇనిషియేటివ్ యొక్క భూమార్గంలో ముఖ్యమైన భాగంగా ఉన్నాయి. సెంట్రల్ ఆసియా డేటా-గాదరింగ్ అండ్ ఎనాలిసిస్ టీం మధ్య ఆసియా దేశాలలో 261 బిఆర్ఐ ప్రాజెక్టులను గుర్తించింది. వీటిలో పెట్టే కనిష్ట పెట్టుబడి మొత్తం 136 బిలియన్ డాలర్లకు పైగా ఉంది.
చైనా సర్వోన్నత నాయకుడు షీ జిన్‌పింగ్ మొదట 2013 లో ఇండోనేషియా, కజకిస్థాన్‌లలో చేసిన అధికారిక పర్యటనల సందర్భంగా ఈ వ్యూహాన్ని ప్రకటించారు. ఈ పేరులోని "బెల్ట్" అనేది నేలపై నున్న రోడ్లు, రైలు మార్గాలను సూచిస్తుంది. దీనిని " సిల్క్ రోడ్ ఎకనామిక్ బెల్ట్ " అని పిలుస్తారు; పేరు లోని "రోడ్", సముద్ర మార్గాలను సూచిస్తుంది. దీన్ని 21 వ శతాబ్దపు మారిటైమ్ సిల్క్ రోడ్డును అనవచ్చు.
ప్రణాళికాబద్ధమైన కున్మింగ్-సింగపూర్ రైల్వేలో భాగంగా, డిసెంబరు 2017 లో బ్యాంకాక్ నాఖోన్ రాట్చసిమా నగరాలను అనుసంధానించే హై-స్పీడ్ రైల్వే నిర్మాణాన్ని చైనా, థాయిలాండ్‌లు ప్రారంభించాయి. దీన్ని లావోస్‌ లోని నాంగ్ ఖై వరకు విస్తరిస్తరు. థాయ్‌లాండ్‌లోని మొట్టమొదటి హై-స్పీడ్ రైల్ రైలు స్టేషన్ 2021 లో పూర్తి కావాల్సి ఉంది. 2024 లో సేవల్లోకి ప్రవేశించడానికి లైన్లు ఉంటాయి.
25 ఏప్రిల్ 2019 న, జార్జియా మౌలిక సదుపాయాలు ప్రాంతీయ అభివృద్ధి శాఖ మంత్రి మాయా స్కిటిష్విలి, " జార్జియాకు వన్ బెల్ట్-వన్ రోడ్ చొరవ ముఖ్యమైనది. దేశం దాని అభివృద్ధిలో చురుకుగా పాల్గొంటుంది" అని పేర్కొంది. మార్చి 2015 లో 'వన్ బెల్ట్-వన్ రోడ్' చొరవను అభివృద్ధి చేయడానికి మెమోరాండంపై సంతకం చేసిన మొదటి దేశాలలో జార్జియా కూడా ఉందని ఆమె గుర్తు చేసింది.
2016 నాటి విధాన ప్రసంగంలో హాంగ్ కాంగ్ చీఫ్ ఎగ్జిక్యూటివ్ తెంగ్ చున్-యింగ్, బీజింగ్ ఆర్థిక విధానానికి అనుగుణంగా హాంకాంగ్ సముద్ర రవాణా లాజిస్టిక్‌లను బలోపేతం చేసే లక్ష్యంతో మారిటైమ్ అథారిటీని ఏర్పాటు చేయాలనే తన ఉద్దేశాన్ని ప్రకటించాడు. ఈ ప్రసంగంలో తెంగ్, "వన్ బెల్ట్, వన్ రోడ్" ను 48 సార్లు ప్రస్తావించాడు. కానీ వివరాలు పెద్దగా చెప్పలేదు.
జిబౌటి లోని డోరాలేహ్ బహుళ-ప్రయోజన రేవు, హసన్ గౌలెద్ ఆప్టిడాన్ అంతర్జాతీయ విమానాశ్రయం. ఆఫ్రికా కొమ్ములో ఉన్న మారుమూల దేశం జిబౌటి, చైనా యొక్క బహుళ బిలియన్ డాలర్ల "బెల్ట్ అండ్ రోడ్ ఇనిషియేటివ్" కు గుండెకాయ వంటిది. బీజింగ్ ఉద్దేశ్యాల పట్ల పాశ్చాత్య దేశాల్లో ఉన్న అనుమానాల మధ్య వాణిజ్య, సైనిక లక్ష్యాలతో చైనా చేసే గారడీకి ఇది సూచిక.
ఏప్రిల్ 2019 లో ఛాన్సలర్ కుర్జ్ చైనా పర్యటన సందర్భంగా, ప్రాజెక్టులో ఆస్ట్రియా సహకారంపై అవగాహన ఒప్పందం కుదుర్చుకుంది. కుర్జ్ ప్రకారం, ఆస్ట్రియా "వన్ బెల్ట్ వన్ రోడ్ చొరవకు మద్దతు ఇస్తుంది. దగ్గరి ఆర్థిక సహకారాన్ని ఏర్పరచటానికి ప్రయత్నిస్తోంది. చైనా సహకారం ఆశిస్తున్న అనేక ప్రాంతాలలో ఆస్ట్రియాకు విజ్ఞానం నైపుణ్యం ఉన్నాయి".
ఆగష్టు 2018 లో, చైనా అధికారిక పర్యటన ముగిసాక, చైనా పెట్రోలియం పైప్‌లైన్ బ్యూరోకు లభించిన ఈస్ట్ కోస్ట్ రైల్ లింక్ ప్రాజెక్టు, మరో రెండు పైప్‌లైన్ ప్రాజెక్టులను మహతీర్ రద్దు చేశాడు. 1 మలేషియా డెవలప్‌మెంట్ బెర్హాడ్ లో జరిగిన అవినీతితో ఇవి ముడిపడి ఉన్నాయని అతడు చెప్పాడు. గత ప్రభుత్వం చేసిన అప్పులను తగ్గించాల్సిన అవసరాన్ని పేర్కొన్నాడు.
గతంలో దీన్ని వన్ బెల్ట్ వన్ రోడ్ అనేవారు. 2016 నుండి దీనిని బెల్ట్ అండ్ రోడ్ ఇనిషియేటివ్ గా పిలుస్తున్నారు. ఆ పేరులో వన్ అనే పదానికిస్తున్న ప్రాధాన్యత వలన ఈ పథకాన్ని పార్థం చేసుకునే అవకాశం ఉందని చైనా ప్రభుత్వం భావించింది. అయితే, "వన్ బెల్ట్ వన్ రోడ్" అనే పేరును ఇప్పటికీ చైనీస్ భాషా మీడియాలో వాడుతున్నారు.
"తజికిస్తాన్లో ప్రాజెక్టులు రోడ్లు, రైల్వేల నుండి పైప్లైన్లు, విద్యుత్ ప్లాంట్ల వరకు ఉన్నాయి, ట్రాఫిక్ కెమెరాలతో సహా." 2018 లో, “తజికిస్తాన్ విద్యుత్ ప్లాంట్ నిర్మిస్తున్న చైనా కంపెనీకి బంగారు గనిని చెల్లింపుగా ఇచ్చింది; అంతకు కొన్నేళ్ళ ముందు, చైనాకు తీర్చాల్సిన అప్పుకు మారుగా తన భూభాగాన్ని ఇచ్చింది”
ఈ ప్రాజెక్టుపై చాలా నెలలు చర్చలు జరిగాయి. ప్రాజెక్టును రద్దు చేసేంత వరకూ పరిస్థితి క్షీణించింది. అనేక రౌండ్ల చర్చలు, దౌత్య కార్యకలాపాల తరువాత, ప్రాజెక్టు వ్యయాన్ని 65.5 బిలియన్ల నుండి 44 బిలియన్లకు తగ్గిస్తూ ఈ ప్రాజెక్టును కొనసాగించడానికి మలేషియా, చైనాలు అంగీకరించాయి.
138 దేశాలు, 30 అంతర్జాతీయ సంస్థలతో చైనా బెల్ట్ అండ్ రోడ్ చొరవపై సహకార పత్రంపై సంతకం చేసింది. మౌలిక సదుపాయాల నిర్మాణ పరంగా, చైనాతో పటు, బెల్ట్ అండ్ రోడ్ వెంట ఉన్న దేశాలు ఓడరేవులు, రైల్వేలు, రహదారులు, విద్యుత్ కేంద్రాలు, విమానయానం, టెలికమ్యూనికేషన్లలో సమర్థవంతమైన సహకారాన్ని చేపట్టాయి.
ఓడరేవు యొక్క వ్యూహాత్మక స్థానం, తదుపరి యాజమాన్యం హిందూ మహాసముద్రంలో చైనా పెరుగుతున్న ఆర్థిక అడుగుజాడలపై ఆందోళనను రేకెత్తించింది. దీనిని నావికా స్థావరంగా ఉపయోగించవచ్చనే ఊహాగానాలు రేగాయి. ఇది "పూర్తిగా పౌర ఉపయోగం కోసం" ఉద్దేశించినదని శ్రీలంక ప్రభుత్వం హామీ ఇచ్చింది.
ఈ ప్రాజెక్టు, కొత్త వలసవాదానికి మరో రూపం అనే ఆందోళన ఉంది. కొన్ని పాశ్చాత్య ప్రభుత్వాలు బెల్ట్ అండ్ రోడ్ ఇనిషియేటివ్ కొత్త వలసవాదమనీ, మౌలిక సదుపాయాల ప్రాజెక్టులకు నిధులు సమకూర్చడానికి చైనా అప్పుల ఉచ్చు దౌత్యం పాటిస్తున్నట్లూ ఆరోపించాయి.
జూన్ 2019 న, షీ, పుతిన్ లు "గ్రేట్ యురేషియన్ పార్టనర్‌షిప్" నిర్మాణానికి తాము కట్టుబడి ఉన్నామని పేర్కొన్నారు. యురేషియా ఎకనామిక్ యూనియన్‌ను చైనాకు చెందిన బెల్ట్ & రోడ్ ఇనిషియేటివ్‌తో అనుసంధానించడానికి పుతిన్‌తో తాను అంగీకరించినట్లు షీ చెప్పాడు.
బెల్ట్ అండ్ రోడ్ ఇనిషియేటివ్ అనేది చైనా ప్రభుత్వం 2013 లో చేపట్టిన ప్రపంచవ్యాప్త అభివృద్ధి వ్యూహం. ఆసియా, యూరప్, ఆఫ్రికాల్లోని దాదాపు 70 దేశాలు, అంతర్జాతీయ సంస్థల్లో మౌలిక సదుపాయాల అభివృద్ధి, పెట్టుబడులు ఇందులో భాగంగా ఉన్నాయి.
2015 లో గురించి చైనాతో అవగాహన ఒప్పందం కుదుర్చుకున్న మొదటి యూరోపియన్ దేశాలలో పోలండ్ ఒకటి. పోలండ్ అధ్యక్షుడు దూడా మాట్లాడుతూ, పోలండ్ చైనాకు యూరప్‌కు ప్రవేశ ద్వారంగా మారుతుందని ఆశిస్తున్నట్లు చెప్పారు.
ప్రారంభంలో, ఈ చొరవను వన్ బెల్ట్ వన్ రోడ్ స్ట్రాటజీ అని పిలిచేవారు. కాని చైనా అధికారులు "వ్యూహం" అనే పదం అనుమానాలను సృష్టిస్తుందని భావించి దాని ఇంగ్లీషు అనువాదాన్ని "ఇనిషియేటివ్" గా మార్చారు.
కొలంబో ఇంటర్నేషనల్ ఫైనాన్షియల్ సిటీని $ 1.4 బిలియన్ల చైనా పెట్టుబడితో హిందూ మహాసముద్రాన్ని పూడ్చి నిర్మించారు. ఇదొక ప్రత్యేక ఆర్థిక జోన్, శ్రీలంకలో చైనా పెట్టిన మరో పెద్ద పెట్టుబడి.
చైనా-పాకిస్తాన్ ఎకనామిక్ కారిడార్ రవాణా, ఇంధనం, సముద్ర మౌలిక సదుపాయాలలో పెట్టుబడులు పెట్టే ప్రాజెక్టు. ఇది బెల్ట్ అండ్ రోడ్ ఇనిషియేటివ్‌లో ఒక ప్రధానమైన ప్రాజెక్టు.
అంతేకాకుండా, విదేశీ కొనుగోలుదారులకు దీర్ఘకాల వీసాను నిరాకరిస్తామని మహతీర్ బెదిరించాడు. దీనిపై హౌసింగ్ మంత్రి జురైదా కమరుద్దీన్, ప్రధాన మంత్రి కార్యాలయాలు స్పష్టత ఇచ్చాయి.
భవిష్యత్ ప్రణాళికలలో రైల్వేలు, రోడ్లు, ఓడరేవులు, ఒక అణు విద్యుత్ కేంద్రం, సౌర విద్యుత్ క్షేత్రాలు, నీటిపారుదల కోసం విద్యుత్ ఉత్పత్తి కోసం మరిన్ని ఆనకట్టలూ ఉన్నాయి.
29 ఏప్రిల్ 2019 న, బీజింగ్ పర్యటనలో, స్విస్ అధ్యక్షుడు యులీ మౌరర్ బెల్ట్ అండ్ రోడ్ ఇనిషియేటివ్ కింద చైనాతో అవగాహన ఒప్పందం కుదుర్చుకున్నారు.
ఒప్పందాలపై మొట్టమొదట సంతకం చేసిన పనామా, తరువాత బొలీవియా, ఆంటిగ్వా అండ్ బార్బుడా, ట్రినిడాడ్ అండ్ టొబాగో, గయానాలు ఉన్నాయి.
నేను లోకల్ 2017, ఫిబ్రవరి 3న విడుదలైన తెలుగు చలనచిత్రం. శ్రీ వెంకటేశ్వర క్రియేషన్స్ పతాకంపై దిల్ రాజు నిర్మాణ సారథ్యంలో త్రినాధరావు నక్కిన దర్శకత్వం వహించిన ఈ చిత్రంలో నాని, కీర్తి సురేష్, నవీన్ చంద్ర తదితరులు ముఖ్యపాత్రల్లో నటించగా, దేవి శ్రీ ప్రసాద్ సంగీతం అందించాడు. ఈ చిత్రానికి కథ, స్క్రీన్ ప్లే, మాటలు ప్రసన్న కుమార్ బెజవాడ అందించగా, సినిమాటోగ్రఫీ నిజార్ షఫీ, ఎడిటింగ్ ప్రవీణ్ పూడి చేశారు. ఈ సినిమా బాక్సాఫీస్ వద్ద విజయం సాధించింది. 2018లో యష్ దాసుగుప్తా హీరోగా టోటల్ దాదాగిరి పేరుతో బెంగాలీ భాష లోకి రీమేక్ చేయబడింది.
ఇంజనీరింగ్ పాస్ కావడానికి కష్టాలు పడుతున్న బాబు ని ఇన్విజిలేటర్ స్వయంగా స్లిప్ ఇచ్చి పాస్ చేయిస్తాడు. కొంతకాలం తరువాత ఒక సంఘటనలో కీర్తి ని కలుసిన బాబు, ఆమెని ఇంప్రెస్ చేయటానికి ఎంబీఏలో చేరుతాడు. కీర్తి ఇన్విజిలేటర్ కూతురు అని తెలుసుకున్న బాబు, కీర్తిని కూడా తన అల్లరితో లవ్ లో పడేస్తాడు. అయితే, ఆమె తండ్రి వాళ్ల ప్రేమను నిరాకరిస్తాడు. అప్పుడు బాబు ఆయనకి ఓ ఛాలెంజ్ చేస్తాడు. ఆ ఛాలెంజ్ ఏమిటి, చివరికి ఏం జరిగిందనేది మిగతా కథ.
ఈ చిత్రం తొలివారంలో ప్రపంచవ్యాప్తంగా బాక్సాఫీస్ వద్ద రూ. 26 కోట్లు వసూలు చేసింది. భలే భలే మగాడివోయ్ సినిమా రికార్డును దాటి, నాని కెరీర్ లో అతిపెద్ద కమర్షియల్ హిట్ గా నిలిచింది. యునైటెడ్ స్టేట్స్లో ఈగ, భలే భలే మగాడివోయ్ సినిమాల తరువాత 1 మిలియన్ డాలర్లు వసూలు చేసిన నాని 3వ చిత్రమిది.
శ్రమయొక్క హుందాతనం లేదా గౌరవం అన్ని రకాల ఉద్యోగాలనూ సమానంగా గౌరవించాలి. ఏ వృత్తి ఉన్నతంగా పరిగణించబడదు. ఏ ప్రాతిపదికనైనా ఏ ఉద్యోగమూవివక్షకు లోను కాకూడదు. ఒక వ్యక్తి యొక్క వృత్తి శారీరక శ్రమలేదా మానసిక శ్రమతో సంబంధం లేకుండా, ఉద్యోగం గౌరవానికి అర్హమైనదని భావించబడుతుంది. బసవ అతని సమకాలీన శరణాలు, అలాగే మహాత్మా గాంధీ వంటి సామాజిక సంస్కర్తలు శ్రమను గౌరవించేవారు. మనం చేసే పనిమీద శ్రమ మీద మనకు గౌరవం ఉండాలి, శ్రమ యొక్క గౌరవం క్రైస్తవ నీతిశాస్త్రంలో ప్రధాన ఇతివృత్తాలలో ఒకటి, దీనిని ఆంగ్లికన్ కమ్యూనియన్, కాథలిక్ సామాజిక బోధనలో, మెథడిస్ట్ సూత్రాలలో, వేదాంతశాస్త్రంలో సమర్థించింది.
పేదరికం, ఆకలితో ప్రజలు తీవ్ర ఇబ్బందులు పడుతున్నట్టు జాతిపిత పేర్కొన్నారు. పేదరికం వల్ల వారికి ఆత్మగౌరవానికి భంగం కలగరాదన్నారు. గాంధీ దాతృత్వంతో, సంస్థలతో పనికి ప్రతిగా ఆరోగ్యకరమైన పరిశుభ్రమైన పరిసరాలలో భోజనం అందించాలని వాదించాడు. దేశం యొక్క తిరోగమన స్థితికి సమాధానంగా గాంధీ నూలు రాట్నాన్ని ‌ఒక విజయవంతమైన మంత్రంగా కనుగొన్నారు. వడికిన పత్తి సంబంధిత ప్రక్రియలు మాత్రమే పేదలకు వారి రొట్టె సంపాదించడానికి అనువైన వృత్తి అని ఆయన గట్టిగా భావించారు. పని యొక్క ఇతర ఎంపికలను అనుమతించేటప్పుడు, "శ్రమ లేకపోతే, భోజనం లేదు" అని అతను నొక్కి చెప్పాడు.
మహాత్మాగాంధీ తన విజయానికి, గొప్పతనానికి, నిరంతర శ్రమ, అంకితభావం , నిష్కాపట్యం , చిత్తశుద్ధిని నమ్ముకున్నాడు. పురుషులతో పాటు స్త్రీలకూ, స్త్రీలకూ ఎంతో మేలు చేశాడు. విశ్వాసం లేకుండా పనిచేయడం" పాపం అని అతను నమ్మాడు.
బైబిలు, గీతల ను౦డి వచ్చిన దైవిక నియమాన్ని కూడా ఆయన ఎత్తి చూపి౦చాడు, "పని లేనివారు దొ౦గలు". ముఖ్యంగా, త్యాగం చేయకుండా తినరాదని, అట్టివాడు సంపాదించనిది కాని దొంగిలించబడిన ఆహారాన్ని కాని తినడు అని చెప్పాడు.
సాత్పురా పర్వత శ్రేణి మధ్య భారతదేశంలోని కొండల వరుస. గుజరాత్ రాష్ట్రానికి తూర్పున, మహారాష్ట్ర, మధ్యప్రదేశ్ల సరిహద్దు మీదుగా ఛత్తీస్‌గఢ్ వరకు ఈ శ్రేణి సాగుతుంది. ఈ శ్రేణి, దీనికి ఉత్తరాన ఉన్న వింధ్య శ్రేణికి సమాంతరంగా ఉంటుంది. ఈ రెండు తూర్పు-పడమర శ్రేణులు భారత ఉపఖండాన్ని ఉత్తర భారతదేశంలోని ఇండో-గంగా మైదానం, దక్షిణాన దక్కన్ పీఠభూమిగా విభజిస్తున్నాయి. నర్మదా నది సాత్పురా శ్రేణికి ఈశాన్య చివర ఉన్న అమర్ కంటక్‌ వద్ద ఉద్భవించి, సాత్పురా, వింధ్య శ్రేణుల మధ్య ఉన్న పల్లపు భాగంలో ప్రవహించి, సాత్పురా శ్రేణి యొక్క ఉత్తర వాలున పారుతుంది. అక్కడి నుండి పశ్చిమాన అరేబియా సముద్రం వైపు ప్రవహిస్తుంది. తపతి నది సాత్పురా యొక్క తూర్పు-మధ్య భాగంలో ఉద్భవించి, మధ్యలో ఈ శ్రేణిని దాటి, సూరత్ వద్ద అరేబియా సముద్రంలో కలుస్తుంది. తపతి నది జన్మస్థానమైన ముల్తాయ్ అమర్ కంటక్ నుండి 465 కిలోమీటర్ల దూరంలో ఉంది. ఈ శ్రేణికి తూర్పు చివర, సాత్పురా శ్రేణి ఛోటానాగపూర్ పీఠభూమిలో ఉన్న కొండలను కలుస్తుంది. సాత్పురా శ్రేణి ఒక హోర్‌స్ట్ పర్వతం. దీనికి ఉత్తరాన నర్మదా గ్రాబెన్, దక్షిణాన తపతి గ్రాబెన్ ఉన్నాయి.
బాందవ్‌గఢ్ జాతీయ ఉద్యానవనం, మధ్యప్రదేశ్‌లోని ప్రసిద్ధ జాతీయ ఉద్యానవనాలలో ఒకటి. ఇది అమర్‌కాంటక్‌కు ఉత్తరాన, మధ్య ప్రదేశ్‌, ఉమారియా జిల్లాలో సాత్పురా శ్రేణికి సమీపంలో ఉంది. 105 చ.కి.మీ. విస్తీర్ణంతో 1968 లో బాంధవ్‌గఢ్‌ను జాతీయ ఉద్యానవనంగా ప్రకటించారు. దీని బఫర్, ఉమారియా, కట్నీ జిల్లాల్లోని అటవీ విభాగాలలో 437 చ.కి.మీ. మేర విస్తరించి ఉంది. ఈ ఉద్యానవనం ఈ ప్రాంతంలోని ప్రముఖ కొండ పేరు మీదుగా వచ్చింది. ఇది లంక పై నిఘా ఉంచడానికి రాముడు తన సోదరుడు లక్ష్మణుడికి ఇచ్చినట్లు చెబుతారు. అందువల్లనే దీనికి బాంధవ్‌గఢ్ అనే పేరు వచ్చింది. ఈ పార్కులో పెద్ద జీవవైవిధ్యం ఉంది. బాంధవ్‌గఢ్ లో పులి జనాభా సాంద్రత భారతదేశంలోనే అత్యధిక సాంద్రతల్లో ఒకటి. ఈ ఉద్యానవనంలో చిరుతపులు, వివిధ జాతుల జింకలు ఉన్నాయి. రేవాకు చెందిన మహారాజా మార్తాండ్ సింగ్ 1951 లో ఈ ప్రాంతంలో మొదటి తెల్ల పులిని స్వాధీనం పట్టుకున్నాడు. మోహన్ అనే పేరున్న ఈ తెల్ల పులి దేహం, ఇప్పుడు రేవా మహారాజుల ప్యాలెస్‌లో ప్రదర్శనలో ఉంది.